Með 429 atkvæðum gegn 225 samþykkti ESB-þingið í Strasbourg í morgun að lýsa yfir neyðarástandi í loftslagsmálum . Tillagan var borin fram af vinstrimönnum , græningjum , sósíaldemókrötum og frjálslyndum . ” Við höfum samþykkt ályktunina sem ég og félagar mínir sömdum um að ESB-þingið lýsi yfir neyðarástandi í loftslagsmálum . Þetta er afar mikilvægt fyrir heimsfundinn í loftslagsmálum í Madríd ! Ég er í sjöunda himni að okkur tókst þetta ! ” Fredrik Federley hjá Miðhópnum segir að núna geti ESB einbeitt sér að loftslagsmálum ” með harðari loftslagsmarkmiðum 2030 , afnámi styrkja til jarðefnaeldsneytis og áherslu á græn umskipti eftir því sem efnahagur leyfir ” . Á mánudag hefst loftslagsfundur Sameinuðu þjóðanna í Madríd og neyðarástandstalsmenn ESB hyggjast þrýsta á Kína og Bandaríkin en Bandaríkjamenn hafa nýlega sagt skilið við Parísarsamkomulagið . Stuðningsmenn samþykktarinnar lýsa yfir gremju með að ekki náðist fullkomin eining í ESB-þinginu m.a. um að setja fram kröfur um beinar aðgerðir . En hamingjan var engu að síður mikil með að nú verður ESB enn mikilvægara í loftslagsmálum á alþjóðavettvangi . Orðið neyðarástand á þýsku NOTSTAND – er tilfinningum hlaðið í Þýskalandi , þar sem lög um neyðarástand í Weimarlýðveldinu gerði Adolf Hitler kleyft að komast til valda . Reinhard Butikofer fulltrúi Græningja segir að ” neyðarástand hljómar illa . Í Þýskalandi óttast fólk að það þýði að ríkisstjórnin fái þá of mikil völd . ” Á að leyfa áfengisauglýsingar í fjölmiðlum ?